《寿三原王冢宰》
明代·林光

扶植斯文最有功，谁教大老老关中。春延鹤算应无极，天驻仙关老更童。

万姓每思文彦博，三边犹惮寇莱公。千钧何处逢乌获，吟望青山话未穷。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。